**Vanjärvi-seura ry PÖYTÄKIRJA 6 / 2015**

Hallituksen kokous

**Aika:** Tiistai 10.11.2015 klo 18.00

**Paikka:** Vanjärven seurojentalo

**Läsnä:** Marjo Simpanen (Vanjärven maaseutunaiset), Tuula Kölhi (rahastonhoitaja), Antti Peisa (Vanjärven Martat), Markku Evelä (Erämiehet), Seppo Shemeikka, Paula Steele (Vanjärven Vanhempainyhdistys), Esa Tammio, Kati Tammio, Mari Vainio (pj).

**Poissa:** Janne Nuotio (Kalevan Viesti), Heikki Poukka, Kari-Pekka Räsänen, Suvi Nuotio (sihteeri)

**1) Kokouksen avaaminen**

Puheenjohtaja avasi kokouksen kello 18.15.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi. Valittiin Antti Peisa ja Markku Evelä pöytäkirjan tarkastajiksi.

**3) Esityslistan hyväksyminen**

Esityslista hyväksyttiin.

**4) Pöytäkirjan 5 / 2015 hyväksyminen**

Hallituksen jäsenille annettiin vielä viikon kommentointiaika, jonka jälkeen edellisen kokouksen pöytäkirja katsotaan hyväksytyksi.

**5) Vanjärven kotisivujen tilanne**11.10. pidettiin suunnittelupalaveri, jossa läsnä Antti Peisa, Mari Vainio, Esa Tammio ja Paula Steele. Palaverissa käytiin läpi Antin suunnittelema alustava pohja tuleville kotisivuille sekä keskusteltiin sivujen toteutuksesta. Tavoitteena on saada sivusto käyttöön tämän vuoden puolella ja päästä siirtymään sähköiseen varauskalenteriin mahdollisimman pian vuodenvaihteen jälkeen.

**6) Sähköisen taloushallinnon tilanne**
Procountorin kanssa on allekirjoitettu sopimus sähköisestä taloushallinnosta. Kati on saanut koekäyttötunnukset, jotka ovat maksuttomat vuoden loppuun asti. Tämän vuoden puolella tulee maksettavaksi avausmaksu. Kati tekee lähiaikoina perusasetukset järjestelmään. Päätettiin, että Kati hyväksyttää laskut Marilla ennen niiden maksamista.

**7) Tilien siirron tilanne**6.11.2015 on lopetettu kaksi vanhaa tiliä Nordeassa. Rahat siirretty uudelle Länsi-Uudenmaan Osuuspankkiin 29.10.2015 avatulle tilille. Uusi tilinumero on FI27 5297 2820 0613 38 ja tili on Vanjärvi-seura ry:n nimissä. Käyttöoikeudet on Katilla, Marilla sekä 30.12.2015 asti Tuulalla.

Mari päivittää tilinumeron Kotiseutuliittoon ja Kati laskutustahoille.

Marilla on jo verkkopankkitunnukset. Kati saa tunnukset 11.11.2015. Tuula ei enää hanki itselleen tunnuksia vaan Kati hoitaa laskujen maksun 11.11.2015 eteenpäin. Mari toimittaa postitse saapuvat laskut Katille.

Tuula ilmoittaa uudet tilinumerot niille asiakkaille, jotka ovat jo tehneet tilavarauksen.

**8) Vuosikokouksen asiat**

a) Päätettiin, että jokainen vuosikokoukseen saapuva, joka liittyy jäseneksi paikan päällä, hyväksytään jo etukäteen jäseneksi, jotta uudetkin jäsenet saavat äänioikeuden vuosikokouksessa.

b) Sääntömuutos on edelleen Janne Nuotiolla, josta se on saatava kiertoon välittömästi.

c) Vuosikertomus 2015

Mari on tehnyt ja lähettänyt tarkastettavaksi vuosikertomuspohjan, jota vielä täydennetään ja tarkennetaan ennen seuraavaa kokousta.

d) Toimintasuunnitelma 2016

Puheenjohtaja pyysi ehdotuksia tulevan vuoden toimintasuunnitelmaan.

* Tulevat remontit riippuvat täysin haettujen hanketukien päätöksistä: varasto, kattoremontti, lämmitysjärjestelmä.
* Sikajuhlat järjestetään.
* Seurojentalon käyttöastetta pyritään selkeästi nostamaan.
* Äänestettiin, että juhlapäivämäärästä päättää Sikajuhlatoimikunta eikä Vanjärvi-seuran hallitus.
* Toiminnan sähköistäminen: varaukset ja tapahtumat.
* Maanantain partio, keskiviikon perhekerho.
* Tavoitteena jäsenmäärän kasvu.
* Kyläsuunnitelman kehittäminen jatkuu.

Mari tekee nämä huomioiden toimintasuunnitelmaehdotuksen 2016.

e) Tilinpäätös 2015 valmistuu tilikauden päätyttyä Katin toimesta, jonka jälkeen se allekirjoitetaan ja jätetään 31.1.2016 mennessä toiminnantarkastajalle tarkastettavaksi. Mari varmistaa ovatko Vainio-Kailat edelleen käytettävinä toiminnantarkastajina 2016.

f) Talousarvio 2016 tehdään tammikuussa, kun tiedetään 2015 luvut sekä ollaan saatu päätös hanketuista.

g) Tulevan hallituksen kokoonpano

Puheenjohtaja kävi läpi erovuoroiset jäsenet, joita on nyt varsinaisesti vain Janne Nuotio (KaVi). Marjo Simpasen (Maaseutunaiset) ja Paula Steelen (Vanhempainyhdistys) katsotaan aloittavan vuodesta 2016, kun vuosikokous on vahvistanut yhdistysten edustajien vaihdoksen.

Vuosikokous vahvistaa eroavat sekä uudet jäsenet.

* Tuula Kölhi ei jatka.
* Esitetään, että Kati Tammio valitaan hallituksen jäseneksi hänen aloittaessaan taloudenhoitajana 1.1.2016.
* Tilaa vielä yhdelle jäsenelle.
* Olisi hyvä huomioida, onko jollain jäsenehdokkaalla/olisiko jäsenehdokas halukas hankkimaan esim. ALKO-luvat tai hygieniapassin. Näistä olisi toiminnassa ehdotonta hyötyä.

h) Muut vuosikokousasiat

* Ehdotetaan Raimo Vainio-Kailaa toiminnantarkastajaksi ja Marja Saara Vainio-Kailaa varatoiminnantarkastajaksi.
* Esitetään, että jäsenmaksu olisi edelleen ilmainen.
* Lisätään vuosikokouksen esityslistaan Kyläsuunnitelman tilannekatsaus. Mitä hankkeita on toteutunut? (Esa Tammio)

**9) Seurojentaloa koskevat asiat**

1. Kiireettömistä asioista sopiminen päätettiin siirtää seuraavaan kokoukseen.
2. Nuohous
Nuohousväli on 12 kk. Seuraava nuohous 11.12.2015 klo 16.00 jälkeen - Nuohous Kähkönen. Piipun pelti on poistettava sekä salin lämmityslaite valmisteltava nuohoojalle tätä ennen. Paikalle on myös tuotava A-tikkaat.
3. Talkkarikoulutus
Sovittiin talkkari-koulutuksesta 18.11.2015 klo 18.00. Paikalle tulee Tuula Kölhi, Pentti Kölhi, Seppo Shemeikka, Esa Tammio, Markku Evelä, Mari Vainio, Paula Steele ja Greg Steele.
4. Tammikuussa tehdään inventaari seurojentalon laitteista sekä tavaroista.  Selvitetään, mikä osa irtaimistosta (mm. keittiötarvikkeita) kuuluu muille yhdistyksille.
5. Varauskalenteri
Tuula Kölhi ja Paula Steele hoitaa keskenään joulukuun aikana varauskalenterin siirron Tuulalta Paulalle.
6. Tuula Kölhi luovuttaa seuraavat seurojentalon avaimet Paula Steelelle vuoden vaihteeseen mennessä
\*1 kpl ulko-oven avain (toinen jää Tuula Kölhille Maaseutunaisten käyttöön)

\*Yläkerran huoneen avain

\*Yläkerran varastokomero

\*Audio-laitteiden avain
\*Postilaatikon avain
\*Keittiön kaappien avaimet

Seppo Shemeikka luovutti kokouksessa audio-laitteiden ja yläkerran varastokomeron avaimet Esa Tammiolle sekä koulun ulkovaraston avaimen Paula Steelelle.

1. Vakuutukset

Mari on ottanut hallituksen valtuuttamana Vanjärvi-seuralta puuttuneen jatkuvan talkoovakuutuksen 29.10.2015 (vuosimaksu 77 €).
Vakuutusyhtiö ei tarvitse palotarkastuspöytäkirjoja. Nuohoustositteet luonnollisesti arkistoidaan.

**10) Jalkapallokentän, liikuntapaikan, liikuntavastaavan koulutuksen ja hankerahan tilanne**

Päätettiin siirtää keskustelu seuraavaan kokoukseen, sillä Janne Nuotio KaVin edustajana ei ollut läsnä. Vanhempainyhdistys on hakenut Berta Hernbergin säätiöltä 800€ suuruista apurahaa talviliikuntatoimea varten. Päätöstä ei ole vielä saatu. On mahdollista, että Vihdin kunta luovuttaa jääkiekkokaukalon Vanjärvelle. Janne hoitaa asiaa.

**11) Uimarannan sopimus**Kunta on maksanut yhdistykselle kaksi edellistä vuotta á 300 €. Muilta osilta asia siirrettiin seuraavaan kokoukseen, sillä Heikki Poukka ei ollut läsnä.

**12) Tulevat tapahtumat**

Joululaulut 1.12. klo 19.00. Mari hoitaa tapahtuman järjestelyt. Vanjärvi-seura kustantaa tarjoamiset (glögiä, mehua ja piparia).

Kuusijuhla 17.12. klo 18.00. Päätettiin, että Vanjärvi-seura kustantaa tarjottavat, kuten aiemminkin on toimittu. Martat hoitavat tarjoilun toteutuksen yhdessä perheiden kanssa. Leivonta tapahtuu 16.12. illalla. Suvi Nuotio on luvannut olla paikalla Vanhempainyhdistyksen edustajana.

**13) Muut asiat**

a) Partio
Partio aloittaa kylille suunnatun toiminnan Seurojentalon yläkerrassa ma 15.12. Ryhmä kokoontuu jatkossa maanantaisin klo 18.-19.00. Yksimielisesti päätettiin, että tilavuokraa ei Hiidenveden samoajilta peritä, sillä kohderyhmä on pääosin oman kylän lapset.

b) Kunniamaininta
Päätettiin pyynnöstä myöntää Pekka Koposelle “Vuoden venepoliisi” -kunniamaininta ja rahoittaa pienimuotoinen palkinto.

c) Kyläpäällikkökoulutus
Kyläpäällikkökoulutuksesta ollaan kiinnostuneita. Koulutukseen osallistuu ne hallituksen jäsenet, joille myöhemmin ilmoitettava ajankohta sopii.

d) Ykkösakseli
Ykkösakselin hanketukineuvoja Tuulia Purolan tapaaminen Seurojentalolla 2.11.  Paikalla Esa Tammio, Mari Vainio ja Paula Steele sekä Tuulia Purola. Keskusteltiin mahdollisuuksista hakea hanketukea Ykkösakselilta varasto-, kattoremontti-, lämmitysjärjestelmä -hankkeisiin. Tapaamisen jälkeen läsnäollut valtuutettu ryhmä päätti, että koska Kotiseutuliittoon on jo jätetty hakemus samoista hankkeista, odotamme sen päätöksen kuulemista tammi-helmikuu 2016 aikana, jonka jälkeen päätöksestä riippuen jätämme hakemuksen Ykkösakselille. Päällekkäisiä hanketukia samalla hankkeelle ei sallita, emmekä halua joutua kieltäytymään toisesta myöntävästä rahoituspäätöksestä, jos hakisimme samanaikaisesti samoihin hankkeisiin tukea eri rahastoista.

e) Lisävaraston rakennuslupa
Rakennuslupa varastolle on saatu. Keskustelua herätti varaston koko ja sen riittävyys. Seppo, Pentti ja Esa lupasivat selvittää telttojen varastointiin tarvittavan tilan. Lopullinen päätös rakennettavan varaston koosta tehdään myöhemmin.

f) Seurojentalon käyttöaste
Seurojentalon käyttöaste on selvitettävä. Kuluvan vuoden ajalta tämä tehdään takautuvasti (Tuula lupasi käydä läpi varauskalenterin ja kerhovaraukset. Puheenjohtajilta pyydetään arviot yhdistyskäytöstä). Jatkossa seuranta tehdään ilmoitustaululla olevan lokikirjan avulla.

g) Talkkaritoiminnan tuki

Mari lupasi selvittää, onko olemassa tahoa, joka myöntää taloudellista tukea talkkaritoimintaan esim siivoukseen. Tämä mahdollistaisi vuokran alentamisen.

h) Lumityöt

Greg selvittää voiko Nappi hoitaa kertapalkkioperiaatteella Seurojentalon aurauksen tulevana talvena. Koko pihaa ei aurata, vaan sen verran, että kulku on hyvä ja muutama auto mahtuu parkkiin.

i) Kulttuurijaosto

Kulttuurijaosto on kokoontunut suunnittelemaan tulevaa toimintaa 4.10.2015. Tähän palataan myöhemmin.

**14) Seuraavan kokouksen ajankohta**Seuraava kokous päätettiin pitää tammikuun aikana (noin vk 2-3). Puheenjohtaja laittaa Doodle-kyselyn. Tähän kokoukseen Tuula ei enää siis osallistu, koska Kati on tällöin jo aloittanut taloudenhoitajana.

**15) Kokouksen päättäminen**

Puheenjohtaja päätti kokouksen kello 19.55.

**Vakuudeksi**

Vanjärvellä \_\_\_. \_\_\_. 2015

---------------------------------------- --------------------------------------------

Mari Vainio, puheenjohtaja Paula Steele, kokouksen sihteeri